stanford-oval/wikipedia huggingface dataset:
True Colors: The Best of Cyndi Lauper
הערות שוליים

↑  http://www.jbhifionline.com.au/music/pop-rock/true-colours-the-best-of-cyndi-lauper/433192
↑  Sony Music UK | Official Website, Sony Music UK (באנגלית)
1 2  BPI
| סינדי לאופר |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | She's So Unusual • True Colors • A Night to Remember • Hat Full of Stars • Sisters of Avalon • Merry Christmas • Shine • At Last • Bring Ya to the Brink • Memphis Blues • Detour |  |
| אלבומי אוסף ולהיטים | Twelve Deadly Cyns...and Then Some • The Essential Cyndi Lauper • The Great Cyndi Lauper • The Body Acoustic • True Colors: The Best of Cyndi Lauper |  |
| אלבומים אחרים | Vibes • The Best Remixes • Wanna Have Fun • Hey Now! (Remixes & Rarities) • Kinky Boots |  |
| סיבובי הופעות | Fun Tour • True Colors World Tour • A Night to Remember World Tour • Hat Full of Stars Tour • True Colors • Bring Ya to the Brink Tour • Memphis Blues Tour • She's So Unusual: 30th Anniversary Tour • Detour Tour |  |
| ערכים קשורים | Blue Angel • Kinky Boots |  |
| סינדי לאופר – סינגלים |
| --- | --- | --- |
| She's So Unusual | "Girls Just Want to Have Fun" • "Time After Time" • "She Bop" • "All Through the Night" • "Money Changes Everything" • "When You Were Mine" |  |
| True Colors | "True Colors" • "Change of Heart" • "What's Going On" • "Boy Blue" • "Maybe He'll Know" |  |
| A Night to Remember | "I Drove All Night" • "My First Night Without You" • "Heading West" • "A Night to Remember" • "Primitive" • "Unconditional Love" |  |
| Hat Full of Stars | "Who Let In the Rain" • "That's What I Think" • "Sally's Pigeons" • "Hat Full of Stars" |  |
| Twelve Deadly Cyns...and Then Some | "Hey Now (Girls Just Want to Have Fun)" • "I'm Gonna Be Strong" • "Come On Home" |  |
| Sisters of Avalon | "You Don't Know" • "Sisters of Avalon" • "Ballad of Cleo and Joe" |  |
| At Last | "At Last" • "Walk On By" |  |
| Bring Ya to the Brink | "Set Your Heart" • "Same Ol' Story" • "Into the Nightlife" |  |
| Detour | "Hard Candy Christmas" • "Funnel of Love" |  |
| סינגלים אחרים | "We Are the World" • "The Goonies 'R' Good Enough" • "Hole in My Heart (All the Way to China)" • "Another Brick in the Wall" • "The World Is Stone" • "Early Christmas Morning" • "Disco Inferno" • "Shine" • "Time After Time (2005)" • "A Christmas Duel" • "Just Your Fool" • "Girls Just Wanna Set Your Heart" |  |
| --- | --- |
בקרת זהויות :  MusicBrainz release group: 49b5a228-2624-4c16-b045-21e2c0a2f5dd
Hurt (שיר של כריסטינה אגילרה)

אגילרה מבצעת את השיר בסיבוב ההופעות Back to Basics Tour
"Hurt" (בעברית: "כאב") הוא סינגל שהוקלט על ידי הזמרת האמריקאית כריסטינה אגילרה. את השיר הוציאה לאור חברת התקליטים RCA רקורדס ב-17 בספטמבר 2006, והוא נכלל כרצועה השישית בתקליטור השני של אלבומה של אגילרה, Back to Basics. את המילים והלחן חיברה אגילרה לצד מארק רונסון ולינדה פרי, שגם הפיקה את השיר. השיר, שמחזק ומאדיר את הקשר בין אב לביתו, נכתב בהשראת אביה של אגילרה, פאסוטו חאבייר. חאבייר התגרש מאימה כשאגילרה הייתה ילדה, ומאז נותק ביניהם הקשר. על אף שחאבייר ניסה ליצור קשר עימה, אגילרה המשיכה להצהיר כי הקשר ביניהם נותק לחלוטין.
כלפי השיר הופנו ביקורות חיוביות מטעם מבקרי המוזיקה, שכן, שיבחו את קולה של אגילרה ואת הווידאו קליפ. השיר הגיע למקום ה-19 במצעד הבילבורד הוט 100, והוסמך לסינגל זהב על ידי איגוד תעשיית ההקלטות האמריקאי. השיר נמכר בכ-1.1 מיליון עותקים בארצות הברית בלבד. הוא הגיע לעשירייה הפותחת במצעדי המוזיקה באוסטריה, בלגיה (הן בפלנדריה והן בוולוניה), צרפת וגרמניה.
קליפ השיר בוים על ידי פלוריה סיגיסמונדי, שביימה גם את הקליפ של "Fighter". הוא מציג את אגילרה ככוכבת קרקס משנות ה-40, המתאבלת על מות אביה. אגילרה זכתה בשני פרסי MVPA עבור "הקליפ הטוב ביותר" ו"הבימוי הטוב ביותר – לאמנית", והועמדה לפרס ג'ונו ל"קליפ השנה". בטקס פרסי הווידאו קליפים של MTV לשנת 2006, ביצעה אגילרה את השיר בהופעה חיה. היא ביצעה אותו גם בתוכנית הטלוויזיה "סאטרדיי נייט לייב", ובסיבוב ההופעות "Back to Basics Tour".
רקע והוצאה לאור

אלבום האולפן החמישי של אגילרה יצא לאור באוגוסט 2006, והורכב משני תקליטורים. התקליטור השני, שכלל שירים מתקופת שנות ה-20 עד שנות ה-40, הופק על ידי לינדה פרי בלבד. החזון של אגילרה לתקליטור השני, היה חיזוק הקשר בין אב וביתו. אגילרה ביקשה מפרי עזרה בהפקת התקליטור, ופרי החלה לכתוב את שיריו, תוך מחשבה על אביה שנפטר כשנה לפני צאת האלבום.
"Hurt" יצא לאור כסינגל השני מתוך האלבום Back to Basics, מיד לאחר יציאת השיר המוביל, "Ain't No Other Man". ב-17 בספטמבר 2006, הושמע השיר לראשונה בתחנות הרדיו המוכרות בארצות הברית, ולאחר מכן יצא לאור במהדורה פיזית באוסטרליה, גרמניה והממלכה המאוחדת. המיני-אלבום, אשר כלל מספר רמיקסים לשיר, הועמד על מדפי החנויות ב-21 בנובמבר 2006. ב-8 בינואר 2007, השיר יצא לאור בצרפת. טרם הוצאת השיר התעוררה מחלוקת בין אגילרה לחברת התקליטים RCA. אגילרה העדיפה כי "Candyman" ייצא לאור כסינגל השני באלבום ו-"Hurt" יצא מיד אחריו כסינגל השלישי, ואילו חברת התקליטים האמינה כי השיר צריך לצאת כסינגל השני, ולא כסינגל השלישי. לבסוף הוחלט כי "Hurt" ייצא לאור קודם, כיוון שהחשיבו אותו כלהיט בינלאומי בעיני חברת התקליטים. "Hurt" הוא בלדת פופ מודרני, המשלבת מוזיקת נשמה ואר אנד בי. הוא נכתב בסולם מי מינורי, והוא בעל מהירות בינונית של 72 פעימות לדקה. קולה של אגילרה נע לאורך השיר בין התווים סול# באוקטבה השלישית למי באוקטבה החמישית. מנגינתו כוללת צלילי בס, צ'לו, קונטרבס, תופים, גיטרה, פסנתר, ויולה וכינור.
רקע והוצאה לאור > הצלחה מסחרית

ב-14 באוקטובר 2006, נכנס השיר לראשונה למצעד הבילבורד הוט 100, כשהוא ממוקם במקום ה-100. במהלך השבוע השלישי של חודש דצמבר עלה השיר למקום ה-19, לאחר שהופיע במצעד עשרה שבועות רצופים. השיר הגיע למקום הראשון במצעד שירי הדאנס קלאב, למקום השישי במצעד השירים העכשוויים למבוגרים ולמקום העשירי במצעד שירי המיינסטרים. הוא הוסמך לסינגל זהב על ידי איגוד תעשיית ההקלטות האמריקאי לאחר שנמכר בכחצי מיליון עותקים בארצות הברית. איגוד תעשיית ההקלטות האמריקאי פרסם כי עד אוגוסט 2014, השיר נמכר בכ-1,187,000 עותקים טהורים במדינה. "Hurt" הגיע למקום ה-28 בקנדה הוט 100, והוסמך גם הוא לסינגל זהב על ידי איגוד תעשיית ההקלטות הקנדי, לאחר שנמכר ב-40,000 עותקים. השיר הגיע למקום ה-11 במצעד הסינגלים הבריטי במשך שבועיים רצופים. השיר הגיע למקום הרביעי במצעד הסינגלים האוסטרי, ולאחר מכן עלה למקום השני. השיר הופיע באותו המצעד כ-27 שבועות רצופים. "Hurt" הגיע למקום השלישי בצרפת, למקום השני בגרמניה ולמקום הראשון בשווייץ. בנוסף, הוא הוסמך לסינגל כסף בצרפת, ולסינגל זהב בגרמניה, ובשווייץ.
ביקורות

אל השיר הופנו ביקורות חיוביות מפיהם של מבקרי המוזיקה העכשווית. צ'אק טיילור ממגזין הבילבורד שיבח את הפקת השיר ואת קולה של אגילרה. עוד הוסיף כי על אף גילה הצעיר של אגילרה, היא יודעת לבצע שירים בעלי נושאים כאובים. מגזין המוזיקה "אנטרטיינמנט ויקלי", כתב על אגילרה כי היא זמרת מלודרמה נהדרת, וקולה אף יגרום לצמרמורות אצל ויטני יוסטון, מריה קארי וברברה סטרייסנד, שהיו להשראות של אגילרה כילדה קטנה. ביל לאמב מאתר "Dotdash", העניק לשיר חמישה כוכבי זהב מתוך חמישה, וכתב כי "השיר אינו משתלב עם מוזיקת הפופ שייחדה את אותה תקופה. Hurt הוא שיר מיוחד שיזכר לעוד דורות רבים". אחת הביקורות השליליות הבולטות שקיבל השיר הייתה ממגזין "דיילי טלגרף", שכתב שהשיר הוא בלדה משעממת ולא מיינסטרים". ג'ון מרפי מאתר "Yahoo!", שיבח את קולה של אגילרה ואת תפאורת הקליפ, אך הוסיף כי הוא לא התרשם מהפקת השיר וממסרו. אתר המוזיקה "AXS" הכתיר את השיר לשיר הטוב ביותר של אגילרה, תוך שהוא משבח את המסר והקליפ של השיר.
וידאו קליפ

הקליפ נגע בהחלט בנקודה רגישה בליבי, שכן, יחסיי עם אבי אף פעם לא היו טובים. הרגשתי שזה חשוב עבורה [סיגיסמונדי] שאביים את הקליפ, ונענתי לבקשה בשמחה. היא אהבה חזוני לקליפ, והבינה לאן ניסיתי לחתור במהלך בימויו. סיגיסמונדי היא במאית בחסד, יצירתית ומצטיינת בכל מעשי ידיה. לא היו בינינו מלחמת אגו במהלך צילומי הקליפ – אתה [המראיין] בטח מבין, זהו היה הקליפ הראשון שביימתי עם אדם נוסף. אני תמיד הייתי אישה דעתנית שמציגה את רעיונותיה במלואן בקליפים, אך זהו היה הקליפ הראשון ששמי לא היה השם היחידי שהתנוסס בקרדיטים על הקליפ. היא [סיגיסמונדי] הייתה נהדרת, ואף לימדה אותי מספר שיטות על זוויות המצלמה ותאורת הסט.
וידאו קליפ > רקע

קליפ השיר צולם במשך חמישה ימים רצופים במהלך ספטמבר 2006. הווידאו קליפ בוים על ידי פלוריה סיגיסמונדי בשיתוף עם אגילרה. החזון של הצמד לקליפ היה מופע קרקס בכיכובה של אגילרה, שכלל ליצנים, פילים ואריות. במהלך היום הראשון לצילום הקליפ, משב רוח חזק העיף את אוהל הקרקס הראשי, וצוות הפקת הקליפ נאלצו לצלם את הקליפ במקום אחר, דבר שגרם לעיכוב בצילומיו. ב-17 באוקטובר 2006, הוקרן הקליפ לראשונה בערוץ המוזיקה "MTV".
הקליפ מתחיל בפריימים מעומעמים בשחור-לבן. קולו של כרוז הקרקס קורא לעוברים והשבים להיכנס אל המתחם, ומציג את התחנות בו. הקליפ הופך לצבעוני כאשר אגילרה מופיעה בחדר הלבשה מישון ורעוע. בתוך החדר, היא מקבלת מעוזרה פתק בו כתוב ”בצער רב אני מודיע לך על מות אביך, שנפטר ב-2 בספטמבר 1947”. לאחר התבוננת במכתב, עולה בועת זיכרון המציגה פלאשבקים מילדותה של אגילרה עם אביה. לאסי קיי משחקת את אגילרה הילדה, ואביה משוחק על ידי טימותי מרפי. לאחר מכן, הסרטון מציג את ההופעה האחרונה של אגילרה, בה אביה נכח. היא יורדת מגג הקרקס באמצעות חבל שכרוך סביב מותניה, על גבו של פיל הקרקס. באותו הפריים, אגילרה לבושה בנעלי פוינט ושמלה לבנה. אביה צופה עליה מן השורה הרביעית, תוך שהוא לבוש בבגדים בלים וישנים ומגבעת חומה. לאחר סיום ההופעה, אביה ניגש אליה בניסיון לברך אותה, אך הוא נבלע בעדר מעריצים שדוחפים אותו החוצה. אגילרה רצה אל עבר אביה בניסיון למצוא אותו, אך לאחר שהבינה כי הוא איננו, היא מתמוטטת על הקרקע. בעודה מתאבלת על השנים בהן לא דיברה עם אביה, היא מבחינה בצל אדם המעפיל על הקרקע. בתקווה שדמות הצל תהיה אביה, היא מושיטה ידיה אל עברו, אך היא פורצת בבכי לאחר שהצללית נעלמה אל הליל. הקליפ מסתיים כאשר אגילרה יושבת על ארגז קרקס, שרה ובוכה. הקליפ היה מועמד בקטגוריית "קליפ השנה" בטקס פרסי ג'ונו ב-2007.
הופעות חיות

ב-31 באוגוסט 2006, ביצעה אגילרה את השיר בטקס פרסי המוזיקה של MTV. במהלך תקופת החגים, הופיעה רבות בתוכניות לילה ובספיישלים לכבוד חג המולד. בהמשך השנה, ביצעה אגילרה את השיר בתוכנית הבידור הגרמנית "Wetten, dass..?". "Hurt" נכלל ברשימת השירים בסיבוב ההופעות Back to Basics Tour. לאורך ביצועי השיר בסיבוב ההופעות, לבשה אגילרה תלבושת נוצות שעוצבה על ידי רוברטו קוואלי. הביצוע שלה באוסטרליה נכללה באלבום הווידאו Back to Basics: Live and Down Under.
רשימת השמעה

סינגל (תקליטור)
"Hurt"‏ – 4:03
"Ain't No Other Man"‏ (גרסת הרמיקס של שפאשפטרס מיקסשואו)‏ – 5:24
מקסי-סינגל (תקליטור)
"Hurt"‏ – 4:03
"Hurt"‏ (גרסת הרמיקס של ג'ייק דיירלי)‏ – 5:47
"Ain't No Other Man"‏ (גרסת הרמיקס של שפאשפטרס מיקסשואו)‏ – 5:24
"Hurt"‏ (גרסת הווידאו קליפ)‏ – 4:53
מיני-אלבום רמיקסים
"Hurt"‏ (גרסת הרמיקס של טייט מיקס)‏ – 7:04
"Hurt"‏ (גרסת הרמיקס של ג'ייק שאפט)‏ – 7:02
"Hurt"‏ (גרסת רמיקס המועדנים של כריס קוקס)‏ – 9:56
"Hurt"‏ (גרסת הרמיקס האלקטרוני של JP & BSOD)‏ – 6:01
"Hurt"‏ (גרסת הרמיקס של יונתן פטרס)‏ – 9:30
"Hurt"‏ (גרסת הרמיקס של ג'ייק דיירלי)‏ – 5:47
סינגל יפני (תקליטור)
"Hurt"‏ – 4:03
"Hurt"‏ (גרסת הרמיקס של ג'ייק דיירלי)‏ – 5:47
"Ain't No Other Man"‏ (גרסת הרמיקס של שפאשפטרס מיקסשואו)‏ – 5:24
"Ain't No Other Man"‏ (גרסת המיקס מועדונים של ג'וניור וקסוויז; מהדורת בונוס יפנית)‏ – 6:44
סינגל אירופאי (תקליטור)
"Hurt"‏ – 4:03
"Hurt"‏ (גרסת הרמיקס של ג'ייק דיירלי)‏ – 5:47
"Ain't No Other Man"‏ (גרסת הרמיקס של שפאשפטרס מיקסשואו)‏ – 5:24
"Ain't No Other Man"‏ (גרסת הווידאו קליפ)‏ – 3:47
הורדה דיגיטלית
"Hurt"‏ – 4:03
"Hurt"‏ (גרסת הרמיקס של ג'ייק דיירלי)‏ – 5:47
"Ain't No Other Man"‏ (UK מיקס שואו)‏ – 5:24
מקסי-סינגל שיווקי
"Hurt"‏ (UK מיקס שואו)‏ – 5:54
"Hurt"‏ (גרסת הרמיקס של טייט מיקס)‏ – 7:04
"Hurt"‏ (מיקס מועדונים)‏ – 9:30
"Hurt"‏ (גרסת הרמיקס של פאד א פלה)‏ – 7:16
"Hurt"‏ (גרסת הרמיקס האלקטרוני של JP & BSOD)‏ – 6:01
"Hurt"‏ (גרסת המיקס שואו של ג'ייק שאפט)‏ – 5:41
"Hurt"‏ (גרסת הרמיקס של ג'ייק שאפט)‏ – 7:02
"Hurt"‏ (גרסת הרמיקס המוארך של ג'ייק שאפט)‏ – 8:30
"Hurt"‏ (גרסת רמיקס המועדונים של ג'ייק שאפט)‏ – 6:32
"Hurt"‏ (גרסת הדאב של ג'ייק שאפט)‏ – 1:53
קרדיטים

כריסטינה אגילרה: שירה, כתיבה
לינדה פרי: כתיבה, הפקה, פסנתר, טכנאית קול
פטר מוקטן: מיקסינג
סת' ולדמן: עוזר מיקסינג
סם הולנד: עוזר מיקסינג
כריסטופר קאופמן: עוזר מוזיקלי
נתן וותרינגטון: תופים
אריק שרמהורן: גיטרה
פול השלישי: גיטרה בס
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| אוסטריה (IFPI Austria) | זהב | 15,000 |
| בלגיה (BEA) | זהב | 25,000 |
| קנדה (Music Canada) | זהב | 20,000 |
| דנמרק (IFPI Denmark) | זהב | 4,000 |
| צרפת (SNEP) | כסף | 100,000 |
| גרמניה (BVMI) | זהב | 150,000 |
| שווייץ (IFPI Switzerland) | זהב | 15,000 |
| בריטניה (BPI) | כסף | 200,000 |
| ארצות הברית (RIAA) | זהב | 1,187,000 |
לקריאה נוספת

ג'ייק בראון, Behind the Boards: The Making of Rock 'n Roll's Greatest Records Revealed, ‏2012, הוצאת Hal Leonard LLC‏, מסת"ב 978-1458419729
אוניברסיטת דלהי

| --- | --- |


 central university
 מוטו:  निष्ठा धृति: सत्यम् 
 תקופת הפעילות:  1922–הווה (כ־102 שנים) 
 בעלי תפקידים
 רקטור:  מוחמד חמיד אנסרי 
 מיקום
 מדינה:  הודו הודו
 קואורדינטות:  28°41′N 77°13′E﻿ / ﻿28.69°N 77.21°E﻿ / 28.69; 77.21
 www.du.ac.in
  (למפת דלהי מוגדלת) אוניברסיטת דלהי(למפת דלהי רגילה) אוניברסיטת דלהי
 
אוניברסיטת דלהי (באנגלית: Delhi University) היא אוניברסיטה ציבורית הממוקמת בניו דלהי, הודו אשר נוסדה בשנת 1922. אוניברסיטת דלהי, המורכבת משלוש מכללות, שתי פקולטות ו-750 סטודנטים בעת הקמתה, הפכה מאז לאחד המוסדות האקדמיים החשובים בהודו. כיום יש באוניברסיטה 16 פקולטות ו-86 מחלקות הפזורות על פני מספר קמפוסים הצפוניים והדרומיים שלה. בנוסף על כך, יש במוסד כ-77 מכללות וחמישה מכונים. סגן נשיא הודו משמש כנשיא האוניברסיטה. האוניברסיטה חברה במספר ארגונים אקדמיים, ובהם איגוד אוניברסיטאות חבר העמים הבריטי ואוניברסיטאס 21.
מבין הבוגרים הבולטים של האוניברסיטה ניתן למנות את נרנדרה מודי, אונג סן סו צ'י, מוחמד זיא אל-חאק, שאה-רוח' ח'אן, אמרטיה סן, פקרודין עלי אחמד ואמיטאב גוש.
היסטוריה

אוניברסיטת דלהי הוקמה בשנת 1922 באמצעות חוק של האספה המחוקקת המרכזית של הראג' הבריטי. באותה העת פעלו רק ארבע מכללות בעיר כולה. בעת פתיחתה, פעלו באוניברסיטה רק שתי פקולטות (אמנויות ומדעים) עם 750 סטודנטים בסך הכל. בסוף שנות ה-30 החלו לימודים לתואר שני, וכן הוקמו מעבדות.
מאז פתיחתה, למדו באוניברסיטת דלהי למעלה מ-132,435 סטודנטים (114,494 בוגרי תואר ראשון ו-17,941 בוגרי תארים מתקדמים).
מבנה אקדמי

86 המחלקות האקדמיות של אוניברסיטת דלהי מחולקות ל-16 פקולטות.
הפקולטה למדעי החברה והרוח השימושיים
הפקולטה לאומנויות
הפקולטה למסחר ולימודי עסקים
הפקולטה לחינוך
הפקולטה למדעים בין-תחומיים ויישומיים
פקולטה למשפטים
הפקולטה ללימודי ניהול
הפקולטה למדעי המתמטיקה
הפקולטה למדעי הרפואה
הפקולטה למוזיקה ואמנויות
הפקולטה לחינוך מרחוק.
פקולטה למדעים
הפקולטה למדעי החברה
בעבר, הפקולטה לטכנולוגיה הציעה קורסים בהנדסה וטכנולוגיה.
דירוג אקדמי

דירוג שנגחאי - דירוג 601–700
דירוג QS - דירוג 501–510
דירוג Times Higher Education -מקומות 601–800
הערות שוליים

↑  "Ministry of Human Resources and Development, Government of India". נבדק ב-8 בינואר 2020. {{cite web}}:  (עזרה)
↑  "This Day That Age dated October 16, 1952: Sir Maurice Gwyer". The Hindu. 16 באוקטובר 2002. נבדק ב-24 באוקטובר 2015. {{cite news}}:  (עזרה)
↑  "Faculty of Applied Social Sciences and Humanities, University of Delhi". Hindustan Times. 2 במאי 2012. {{cite news}}:  (עזרה)
↑  "About NSUT". NSIT.
| אוניברסיטאס 21 |
| --- | --- | --- |
| אוקיאניה | אוסטרליה: מלבורן​ • ניו סאות' ויילס •  סידני • קווינסלנד; ניו זילנד: אוקלנד |  |
| אירופה | בלגיה: הקתולית בלוון; הולנד: אמסטרדם; הממלכה המאוחדת: אדינבורו • ברמינגהאם • גלאזגו • נוטינגהאם • קולג' דבלין; שוודיה: לונד; שווייץ: ציריך​ |  |
| אמריקה הדרומית | מקסיקו: מכון מונטריי; צ'ילה: הקתולית הפונטיפית של צ'ילה |  |
| אמריקה הצפונית | ארצות הברית: דייוויס • מרילנד • קונטיקט; קנדה: מקמסטר |  |
| אסיה | הודו: דלהי; הונג קונג: הונג קונג​; הרפובליקה העממית של סין: ג'יאו טונג שאנגחאי​ • פודן; יפן: ואסדה; סינגפור: הלאומית של סינגפור; קוריאה: קוריאה |  |
| אפריקה | דרום אפריקה: יוהנסבורג |  |
| --- | --- |
בקרת זהויות :  NLI: 987007592441205171  PLWABN: 9812644482205606  BnF: cb12373169c (data)  CiNii: DA01028129  GND: 42212-5  ISNI: 0000 0001 2109 4999  LCCN: n80126256  NKC: ko2008471678  RERO: 02-A023621977  SUDOC: 032766033  VIAF: 145266878   WorldCat (עם VIAF): 145266878
אורחים לקיץ

| --- | --- |
 סינגל בביצוע הגשש החיוור
 יצא לאור:  1979 
 שפה:  עברית 
 כתיבה:  נעמי שמר 
 לחן:  נעמי שמר 
 
"אורחים לקיץ" (מוכר בשם: "אצלנו בחצר") הוא שיר שכתבה והלחינה נעמי שמר ובוצע על ידה וגם על ידי שלישיית הגשש החיוור ומופיע באלבומם הגשש החיוור בשירי נעמי שמר.
רקע לכתיבת השיר

את השיר כתבה שמר עבור השירוויזיון תחרות זמר ישראלית לילדים בהפקת אברהם דשא (פשנל), יוסי פלג וגד אורון שהתקיימה בשנת 1979. השיר בוצע לראשונה בידי שלישיית "הגשש החיוור". נעמי שמר ביקשה שבשיר יופיעו ילדי שגרירים זרים המתגוררים בישראל כדי שישירו את השיר בשפתם. בספר השירים "הכל פתוח" של שמר נכתב כי מקור השם 'קוקו ממרוקו' הוא כינויו של אחיינה של שמר. אותו אחיין כינה את השיר "שיר ערש לצבעים".
גרסאות כיסוי

בין ביצועים הנוספים לשיר נמנים: ביצוע של שמר עצמה, ביצוע מתוך הקלטת שירים קטנים 2 בכיכובם של עוזי חיטמן וחני נחמיאס, ביצוע של אתי קסטרו מתוך "גן הצוציקים מארח", ביצוע מתוך הקלטת "אצלנו בפסנתר" בכיכובם של מיקי קם, חיים צינוביץ' ורינת גבאי ושל כוכבי "פרפר נחמד" מתוך הפרק "מגוון", כאשר שמה חלק ממילות השיר שונו.
הערות שוליים

↑  אורחים לקיץ – מילים וביצועים | שמר, נעמי, 1930-2004 מלחין מחבר | מוזיקה | הספרייה הלאומית, באתר www.nli.org.il
| הגשש החיוור |
| --- | --- | --- |
| שייקה לוי     •     ישראל (פולי) פוליאקוב     •     גברי בנאי | שייקה לוי     •     ישראל (פולי) פוליאקוב     •     גברי בנאי |  |
| סרטי קולנוע | מוישה ונטילטור • פורטונה • ארבינקא • השכונה שלנו • כל ממזר מלך • התרוממות • גבעת חלפון אינה עונה • חמש מאות אלף שחור • שלאגר • הקרב על הוועד |  |
| אמרגן, במאים וכותבים | אברהם דשא (פשנל) • נסים אלוני • יוסי בנאי • מוטי קירשנבאום • שייקה אופיר • אסי דיין • אורי זוהר • נעמי שמר • אפרים קישון |  |
| שירים | מים לדוד המלך • למה צחקה מיכל • אחותי רוחמה • מה הוא עושה לה • אורחים לקיץ • פנס בודד • לו יהי • יש לי חג • זאת שמעל לכל המצופה • הלאה |  |
| ערכים קשורים | ישראבלוף • התרנגולים • הצ'ופצ'יק של הקומקום |  |
אה"מ דומיניון

| --- | --- |
אה"מ דומיניון
אה"מ דומיניון
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  אוניות המערכה מסדרת קינג אדוארד השביעי
 ציוני דרך עיקריים
 מספנה:  ויקרס 
 תחילת הבנייה:  23 במאי 1902
 הושקה:  25 באוגוסט 1903
 תקופת הפעילות:  15 באוגוסט 1905 – 2 במאי 1918 (12 שנים)
 אחריתה:  נמכרה לגריטה ב-9 במאי 1921
 מלחמות וקרבות:  מלחמת העולם הראשונה 
 מידות
 הֶדְחֶק:  סטנדרטי: 15,835–16,140 טון, מקסימלי: 17,282–17,567 טון
 אורך:  138.3 מטר
 רוחב:  22.9 מטר
 שוקע:  7.82 מטר
 נתונים טכניים
 מהירות:  18.5 קשרים
 גודל הצוות:  777 איש
 טווח שיוט:  12,400 ק"מ במהירות 10 קשר
 הנעה:  16 דוודים המזינים 2 מנועי קיטור בהספק 18,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 229 מ"מ, שריון סיפון – 25–64 מ"מ, צריחי תותחים ראשיים – 203–305 מ"מ, צריחי תותחים משניים – 127–229 מ"מ, קזמטים – 178 מ"מ, ברבטות – 305 מ"מ, מחיצות הגנה – 203–305 מ"מ, מגדל הניווט – 305 מ"מ
 חימוש:  4 תותחים 12 אינץ' (305 מ"מ), 4 תותחים 9.2 אינץ' (234 מ"מ), 10 תותחים 6 אינץ' (152 מ"מ), 14 תותחים 12 ליטראות (3 אינץ', 76 מ"מ), 14 תותחים 3 ליטראות (1.9 אינץ', 47 מ"מ), 4 צינורות טורפדו 18 אינץ' (457 מ"מ)
 
אה"מ דומיניון הייתה אוניית מערכה פרה-דרדנוט של הצי המלכותי מסדרת קינג אדוארד השביעי. כמו כל אוניות הסדרה (מלבד אה"מ קינג אדוארד השביעי), היא נקראה על שם חלק חשוב מהאימפריה הבריטית, כלומר הדומיניון של קנדה. האונייה נבנתה על ידי ויקרס; היא הונחה במאי 1902, הושקה באוגוסט 1903 והושלמה ביולי 1905. חמושה בסוללה של ארבעה תותחי 12 אינץ' (305 מילימטרים) וארבעה תותחי 9.2 אינץ' (234 מילימטרים), היא ואחיותיה סימנו התקדמות משמעותית בכוח ההתקפי בהשוואה לתכנונים קודמים של אוניות מערכה בריטיות שלא נשאו את תותחי ה-9.2 אינץ'.
היא נכנסה לשירות באוגוסט 1905, והצטרפה לשירות עם הצי האטלנטי אך היא עלתה על שרטון באוגוסט 1906 במפרץ סנט לורנס. התיקונים ארכו כמעט שנה, ולאחר השלמתם, היא שובצה לצי הבית. לאחר ארגון מחדש של הצי בשנת 1912, היא, יחד עם האוניות האחיות שלה, שובצה בשייטת אוניות המערכה השלישית, חלק מצי הבית. באותה שנה יצאה השייטת לים התיכון במהלך מלחמת הבלקן הראשונה כחלק ממצור בינלאומי על מונטנגרו. ב-1913 חזרה האונייה למים הבריטים, שם שובצה בפלגה השנייה, צי הבית ונשארה שם עד 1914.
כשפרצה מלחמת העולם הראשונה, דומיניון הועברה בחזרה לשייטת אוניות המערכה השלישית, שהוקצתה לצי הגדול, הצי הבריטי העיקרי במהלך המלחמה. במהלך השנים 1914 ו-1915, האוניות יצאו לעיתים קרובות לים כדי לחפש כלי שיט גרמניים, אך דומיניון לא ראתה כל פעולה בתקופה זו. עד סוף השנה הפסיק הצי הגדול לפעול עם אוניות שייטת אוניות המערכה השלישית, ובאפריל 1916 הועברה שייטת אוניות המערכה השלישית לפיקוד נור. היחידה התפרקה לאחר מכן במרץ 1918. היא הייתה ספינת אם לפשיטות על זבריחה ואוסטנד, ולאחר שהוצאה משירות במאי, סיימה את המלחמה כספינת בסיס. היא נמכרה ב-1921 ולבסוף נגרטה ב-1924.
תכנון

בעקבות הפיתוח של אוניות מערכה מסוג פרה-דרדנוט הנושאות תותחים משניים כבדים בקוטר 8 אינץ' (200 מילימטרים) בצי המלכותי האיטלקי ובצי ארצות הברית, הצי המלכותי החליט לבנות אוניות דומות. הצעות ראשוניות קראו לאוניית מערכה מצוידת בשמונה תותחי 7.5 אינץ' (190 מילימטרים) לתמיכה בסוללה הראשית, אם כי בהנחייתו של ויליאם הנרי וייט, מנהל הבנייה הימית, הוחלפו אלו בארבעה תותחי 9.2 אינץ' (234 מילימטרים). האוניות החדשות, אף שהתבססו על הטיפוס הכללי של סדרת מג'סטיק שהיוו את הבסיס לארבעת תכנוני אוניות המערכה הקודמים, סימנו את השינוי המשמעותי הראשון בסדרה. כמו כל הפרה-דרדנוטים המאוחרות שנכנסו לשירות באמצע שנות ה-1900, גם דומיניון הפכה למיושנת כמעט באופן מיידי עם כניסתה לשירות של אוניית המערכה המהפכנית אה"מ דרדנוט בדצמבר 1906, חמושה בסוללה של עשרה תותחים כבדים בהשוואה לארבעת התותחים הכבדים ברוב הפרה-דרדנוטים.
אוניות הסדרה היו באורך 425 רגל (130 מטרים) בין הניצבים ובאורך כולל של 453 רגל 9 אינץ' (138.30 מטרים). היה להן רוחב של 75 רגל (23 מטרים) ושוקע של 25 רגל 8 אינץ' (7.82 מטרים). אוניות הסדרה היו כבדות יותר מאלף טון מאשר אוניות מערכה מוקדמות יותר והיו בהדחק של 15,585–15,885 טונות ארוכות (15,835–16,140 טונות) בתפוסה סטנדרטית ועד 17,009–17,290 טונות ארוכות (17,282–17,567 טונות) במעמס מלא. הצוות שלה מנה 777 קצינים ומלחים. אוניות הסדרה הונעו על ידי זוג מנועי 4 צילינדרים תלת דרגתיים שהניעו שני מדחפים, עם קיטור שסופק על ידי 16 דוודי צינור מים. הדוודים פלטו לשתי ארובות הממוקמות באמצע האונייה. לאוניות הסדרה הייתה מהירות מרבית של 18.5 קשרים (34.3 קמ"ש) מ-18,000 כוחות סוס (13,000 קילוואט).
לאוניות הסדרה היו ארבעה תותחי Mk IX בקוטר 12 אינץ'/ 40 קליבר שהותקנו בצריחים עם תותחים מקדימה ומאחורה. אלה נתמכו על ידי סוללה משנית כבדה של ארבעה תותחי 9.2 אינץ' (234 מ"מ) בארבעה צריחים בודדים, שניים בכל צד רוחב. האוניות כללו גם עשרה תותחי 6 אינץ' (152 מ"מ)/ 45 קליבר מותקנים בקזמטים, בנוסף ל-14 תותחי 12 פאונד (3 אינץ' (76 מ"מ)) ו-14 תותחי 3 פאונד (1.9 אינץ' (47 מ"מ) להגנה מפני סירות טורפדו. כמקובל באוניות מערכה של התקופה, הן צוידו גם בחמישה צינורות טורפדו בקוטר 18 אינץ' (457 מ"מ) שקועים בגוף; שניים היו בכל צד רוחב, כשהחמישי בירכתיים.
לאוניות הסדרה הייתה חגורת שריון בעובי 9 אינץ' (229 מילימטרים); המחיצות הרוחביות בקצה האחורי של החגורה היו בעובי 8–12 אינץ' (203–305 מילימטרים). לצריחי הסוללה הראשיים של האוניות היו דפנות בעובי של 8 עד 12 אינץ', מותקנים על גבי ברבטים בעובי 12 אינץ'. התותחים בקוטר 9.2 אינץ' קיבלו הגנת שריון דקה יותר, עם דפנות של 5 עד 9 אינץ'. סוללת הקזמטים הייתה מוגנת עם שריון בעובי 7 אינץ' (178 מילימטרים). למגדל הניווט שלה היו דפנות בעובי 12 אינץ'. היו לה שני סיפונים משוריינים, בעובי 1–2.5 אינץ' (25–64 מילימטרים), בהתאמה.